Legal Document

Category: 1885

Text:
9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 343 της 15/17 Μαΐου 1968 (ΦΕΚ Α΄ 111) Περί επεκτάσεως της νομοθεσίας του Ταμείου Επικουρικής Ασφαλίσεως Υπαλλήλων Φαρμακευτικών Εργασιών εις άπασαν την Δωδεκάνησον. Έχοντες υπ’ όψιν: 1.Τας διατάξεις του άρθρ. 15 του από 9 Μαΐου 1947/15 Μαΐου 1947 Β.Δ/τος «περί προσωρινής διοικήσεως στρατιωτικώς κατεχομένων και προσαρτωμένων χωρών». 2.Την δια των υπ’ αριθ. 2557/23.3.1963 και 15384/13.12.1967 αναφορών του Ταμείου Επικουρικής Ασφαλίσεως Υπαλλήλων Φαρμακευτικών Εργασιών υποβληθείσαν τω Υπουργείω Εργασίας πρότασιν του Δ.Σ. αυτού, περί επεκτάσεως της νομοθεσίας του Ταμείου εις άπασαν την Δωδεκάνησον, και 3.Την υπ’ αριθ. 195/1968, γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Επεκτείνεται εφ’ ολοκλήρου της Δωδεκανήσου άπασα η Νομοθεσία η διέπουσα το Ταμείον Επικουρικής Ασφαλίσεως Υπαλλήλων Φαρμακευτικών Εργασιών. Άρθρ.2.-Η ισχύς του παρόντος άρχεται από της πρώτης του μηνός του μεθεπομένου της δημοσιεύσεως αυτού εις την Εφημερίδα της Κυβερνήσεως. Εις τον Ημέτερον επί της Εργασίας Υπουργόν, ανατίθεται η δημοσίευσις και εκτέλεσις του παρόντος. Σελ. 1282,02(γ)